title: A Bizottság 2008/43/EK irányelve ( 2008. április 4.) a polgári felhasználású robbanóanyagok azonosítási és nyomon követhetőségi rendszerének a 93/15/EGK tanácsi irányelv értelmében történő létrehozásáról (EGT-vonatkozású szöveg)

text:
               5.4.2008

               HU

               Az Európai Unió Hivatalos Lapja

               L 94/8

      A BIZOTTSÁG 2008/43/EK IRÁNYELVE

   (2008. április 4.)
   a polgári felhasználású robbanóanyagok azonosítási és nyomon követhetőségi rendszerének a 93/15/EGK tanácsi irányelv értelmében történő létrehozásáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   tekintettel a polgári felhasználású robbanóanyagok forgalomba hozatalára és felügyeletére vonatozó rendelkezések harmonizációjáról szóló, 1993. április 5-i 93/15/EGK tanácsi irányelvre (1) és különösen annak 14. cikke második bekezdésének második mondatára,
   mivel:

               (1)

               A 93/15/EGK irányelv megállapítja a robbanóanyagok közösségi piacon való biztonságos és megbízható forgalomba bocsátása biztosításának szabályait.

               (2)

               Amint azt az említett irányelv előírja, szükséges biztosítani, hogy a robbanóanyag-ágazatban működő vállalkozások egy olyan rendszerrel rendelkezzenek, amely oly módon követi nyomon a robbanóanyagok útját, hogy annak birtokosa bármikor azonosítható legyen.

               (3)

               Alapvető a robbanóanyagok egyedi azonosítása, amennyiben pontos és teljes nyilvántartást kell vezetni a robbanóanyagokról az ellátási lánc minden szakaszán. Ez lehetővé teszi egy robbanóanyag azonosítását és nyomon követhetőségét annak gyártási helyétől és első forgalomba hozatalától a végső felhasználóig, illetve annak használatát a visszaélés és a lopás elkerülése és a bűnüldözési hatóságoknak az elveszett vagy elrabolt robbanóanyagok eredetének felderítésében való segítése végett.

               (4)

               Az ezen irányelvben előírt rendelkezések összhangban vannak a 93/15/EGK irányelv 13. cikkének (1) bekezdése értelmében létrehozott irányítóbizottság véleményével.

         ELFOGADTA EZT AZ IRÁNYELVET:
   1.   FEJEZET
   ÁLTALÁNOS RENDELKEZÉSEK
   1. cikk
   Az irányelv tárgya
   Ez az irányelv létrehozza a polgári felhasználású robbanóanyagok egyedi azonosításának és nyomon követhetőségének harmonizált rendszerét.
   2. cikk
   Alkalmazási kör
   Az irányelv nem alkalmazható a következőkre:

               a)

               a csomagolatlanul vagy szivattyús kocsikban szállított és átadott robbanóanyagok, a robbantólyukba való közvetlen betöltéshez;

               b)

               a robbantás helyszínén gyártott robbanóanyagok, és amelyeket közvetlenül a gyártásuk után töltenek be („in situ” gyártás);

               c)

               lőszerek.

         2.   FEJEZET
   TERMÉKAZONOSÍTÁS
   3. cikk
   Egyedi azonosítás
   (1)   A tagállamok biztosítják, hogy a robbanóanyag-ágazatban működő vállalkozások, amelyek robbanóanyagokat gyártanak vagy importálnak, illetve gyutacsokat szerelnek össze, egyedi azonosítással jelöljék a robbanóanyagokat és a legkisebb csomagolási egységek mindegyikét.
   Amennyiben egy robbanóanyag további gyártási eljárások tárgyát képezi, a gyártókat nem kell arra kötelezni, hogy a robbanóanyagot új egyedi azonosítással jelöljék, kivéve, ha az eredeti egyedi azonosítás többé nincs a 4. cikknek megfelelően jelölve.
   (2)   Az (1) bekezdés nem alkalmazandó, ha a robbanóanyagot export céljára gyártják és az importáló ország követelményeivel összhangban levő azonosítással jelölik, ami lehetővé teszi a robbanóanyag nyomon követhetőségét.
   (3)   Az egyedi azonosítás a mellékletben leírt alkotóelemeket tartalmazza
   (4)   Minden gyártási helyhez egy 3 számjegyből álló kódot rendel hozzá azon tagállam nemzeti hatósága, amelyben található.
   (5)   Ha a gyártási hely a Közösségen kívül helyezkedik el, a Közösségen belüli székhellyel rendelkező gyártó kapcsolatba lép az importáló tagállam nemzeti hatóságával abból a célból, hogy a gyártási helyhez kódot rendeljenek hozzá.
   Ha a gyártási hely a Közösségen kívül helyezkedik el és a gyártó nem a Közösségen belül rendelkezik székhellyel, az érintett robbanóanyagok importőrjének kapcsolatba kell lépnie az importáló tagállam nemzeti hatóságával, hogy a gyártási helyhez kódot rendeljenek hozzá.
   (6)   A tagállamok biztosítják, hogy robbanóanyagokat újracsomagoló forgalmazók a robbanóanyagra és a legkisebb csomagolási egységre egyedi azonosítást rögzítenek.
   4. cikk
   Jelölés és rögzítés
   Az egyedi azonosítást maradandó módon kell feltüntetni az érintett terméken vagy ahhoz megbízhatóan kell rögzíteni oly módon, hogy biztosítva legyen annak jó olvashatósága.
   5. cikk
   Töltényezett robbanóanyagok és zsákos robbanóanyagok
   A töltényezett robbanóanyagok és zsákos robbanóanyagok esetében az egyedi azonosításnak egy öntapadós címkéből vagy közvetlen nyomtatásból kell állnia minden egyes töltényen, illetve zsákon. Járulékos címkét kell helyezni minden egyes tölténycsomagra.
   Továbbá, a vállakozások minden egyes töltényhez vagy zsákhoz rögzített passzív, inert elektronikus címkét, és hasonlóképpen, minden egyes tölténycsomagra járulékos elektronikus címkét használhatnak.
   6. cikk
   Kétkomponensű robbanóanyagok
   A csomagolt kétkomponensű robbanóanyagok esetében az egyedi azonosításnak egy öntapadós címkéből vagy közvetlen nyomtatásból kell állnia a két komponenst tartalmazó minden egyes legkisebb csomagolási egységen.
   7. cikk
   Alapgyutacs és gyújtó
   Az alapgyutacsok vagy gyújtók esetében az egyedi azonosításnak egy öntapadós címkéből vagy közvetlen nyomtatásból, illetve bélyegzésből kell állnia a gyutacshüvelyen. Járulékos címkét kell helyezni minden egyes gyutacsra vagy gyújtócsomagra.
   Továbbá, a vállalkozások minden egyes gyújtótöltethez vagy gyújtózsinórhoz rögzített passzív, inert elektronikus címkét, és minden egyes gyutacsra vagy gyújtócsomagra járulékos címkét használhatnak.
   8. cikk
   Elektromos, nem elektromos és elektronikus gyutacsok
   Az elektromos, nem elektromos és elektronikus gyutacsok esetében az egyedi azonosításnak vagy egy a vezetékeken vagy a gyújtócsövön levő öntapadós címkéből, vagy pedig a gyutacshüvelyen levő öntapadós címkéből, illetve közvetlen nyomtatásból vagy bélyegzésből kell állnia. Járulékos címkét kell helyezni minden egyes gyutacscsomagra.
   Továbbá, a vállalkozások minden egyes gyutacshoz rögzített passzív, inert elektronikus címkét, és minden egyes gyutacscsomaghoz járulékos címkét használhatnak.
   9. cikk
   Indító- és erősítőtöltetek
   Az indítótöltetek és erősítőtöltetek esetében az egyedi azonosításnak egy öntapadós címkéből vagy közvetlen nyomtatásból kell állnia a patronos töltényen vagy indítótölteten. Járulékos címkét kell helyezni minden egyes indító- vagy erősítőtöltet-csomagra.
   Továbbá, a vállalkozások minden egyes indítótöltethez vagy erősítőtöltethez rögzített passzív, inert elektronikus címkét, és minden egyes indító- vagy erősítőtöltet-csomagra járulékos címkét használhatnak.
   10. cikk
   Robbanózsinórok és biztonsági gyújtózsinórok
   A robbanózsinórok és biztonsági gyújtózsinórok esetében az egyedi azonosításnak egy öntapadós címkéből vagy közvetlen nyomtatásból kell állnia a tekercsen. Az egyedi azonosítást 5 méterenként feltüntetik a robbanó- vagy gyújtózsinór külső borításán, vagy a közvetlenül a robbanó- vagy gyújtózsinór külső szálán levő műanyag extrudált belső rétegen. Járulékos címkét kell helyezni minden egyes robbanó- vagy gyújtózsinór-csomagra.
   Továbbá, a vállalkozások a zsinórba helyezett passzív inert elektronikus címkét, és minden egyes robbanó- vagy gyújtózsinór-csomagra járulékos címkét használhatnak.
   11. cikk
   Robbanóanyagot tartalmazó dobozok és dobok
   A robbanóanyagot tartalmazó dobozok és dobok esetében az egyedi azonosításnak egy öntapadós címkéből vagy közvetlen nyomtatásból kell állnia a robbanóanyagot tartalmazó dobozon vagy dobon.
   Továbbá, a vállalkozások minden egyes dobozra és dobra rögzített passzív inert elektronikus címkét használhatnak.
   12. cikk
   Az eredeti címke másolatai
   A vállalkozások az eredeti azonosító címke felragasztható kivitelű másolatait – a robbanóanyagok téves felhasználásának elkerülése érdekében – a felhasználók rendelkezésére bocsáthatják. A másolatokat értelemszerűen az eredeti másolataiként kell megjelölni.
   3.   FEJEZET
   ADATGYŰJTÉS ÉS NYILVÁNTARTÁS VEZETÉSE
   13. cikk
   Adatgyűjtés
   (1)   A tagállamok biztosítják, hogy a robbanóanyag-ágazatban működő vállalkozások létrehozzanak egy a robbanóanyagokkal kapcsolatos adatgyűjtési rendszert, beleértve egyedi azonosításukat az ellátási láncon és az életcikluson keresztül.
   (2)   Az adatgyűjtési rendszer lehetővé teszi a vállalkozások számára, hogy oly módon kövessék nyomon a robbanóanyagok útját, hogy annak birtokosai bármikor azonosíthatók legyenek.
   (3)   A tagállamok biztosítják, hogy a gyűjtött adatokat – az egyedi azonosításokat is beleértve – azok kibocsátásától, illetve a robbanóanyag életciklusa végének legutolsó ismert időpontjától számított 10 éves időszakra megtartják és megőrzik akkor is, ha a vállalkozások már abbahagyták a kereskedelmet.
   14. cikk
   A vállalkozások kötelezettségei
   A tagállamok biztosítják, hogy a robbanóanyag-ágazatban működő vállalkozások teljesítsék a következőket:

               a)

               nyilvántartás vezetése a robbanóanyagok minden azonosításáról minden vonatkozó információval együtt, beleértve a robbanóanyag típusát, a vállalat vagy személy nevét, amelynél kezelik;

               b)

               minden egyes robbanóanyag elhelyezésének nyilvántartása, amíg a robbanóanyag a tulajdonukban vagy kezelésükben van, amíg azt egy másik vállalkozáshoz átszállítják vagy felhasználják;

               c)

               rendszeres időközönként adatgyűjtési rendszerük vizsgálata annak érdekében, hogy annak hatékonyságát és a nyilvántartott adatok minőségét biztosítsák;

               d)

               a gyűjtött adatok – beleértve az egyedi azonosításokat – megtartása és megőrzése, a 13. cikk (3) bekezdésében meghatározott időszakra;

               e)

               a gyűjtött adatok védelme a véletlen vagy szándékos rongálódástól vagy megsemmisüléstől;

               f)

               kérés alapján az illetékes hatóságok ellátása minden egyes robbanóanyag eredetével és helyével kapcsolatos információval annak életciklusa során és az ellátási lánc egészén keresztül;

               g)

               a felelős tagállami hatóságok ellátása az f) pontban leírt információk biztosítására képes személy nevével és elérhetőségi adataival a rendes munkaórákon túl.

         A d) pont alkalmazásában a 15. cikk (1) bekezdésének második albekezdésében meghatározott időpont előtt gyártott vagy importált robbanóanyagok esetében a vállalkozásnak a meglévő nemzeti rendelkezésekkel összhangban nyilvántartást kell vezetnie.
   4.   FEJEZET
   ZÁRÓ RENDELKEZÉSEK
   15. cikk
   Átültetés
   (1)   A tagállamok elfogadják és legkésőbb 2009. április 5-ig közzéteszik az ezen irányelvnek való megfeleléshez szükséges törvényi, rendeleti és közigazgatási rendelkezéseket. Haladéktalanul eljuttatják a Bizottsághoz az említett rendelkezések szövegét, valamint a rendelkezések és az ezen irányelv közötti megfelelési táblázatot.
   Ezeket a rendelkezéseket 2012. április 5-től alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az ezen irányelv által érintett területen elfogadnak.
   16. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   17. cikk
   Ennek az irányelvnek a címzettjei a tagállamok.

      Kelt Brüsszelben, 2008. április 4-én.

            a Bizottság részéről

         Günter VERHEUGEN

            alelnök

      (1)  HL L 121., 1993.5.15., 20. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.

      MELLÉKLET
      Az egyedi azonosításnak a következőkből kell állnia:

                  1.

                  az azonosítás olvasható része a következőket tartalmazza:

                              a)

                              a gyártó neve;

                              b)

                              alfanumerikus kód, amely a következőket tartalmazza:

                                          i.

                                          a tagállamot azonosító két betűt (a gyártás vagy a közösségi piacra való importálás helye, pl. AT = Ausztria);

                                          ii.

                                          3 számjegyet, amely azonosítja a gyártási hely nevét (a nemzeti hatóságok adják);

                                          iii.

                                          az egyedi termékkódot és a gyártó által megadott logisztikai információkat;

                  2.

                  egy elektronikusan olvasható azonosítást vonalkód és/vagy mátrix kód formátumban, amely közvetlenül kapcsolódik az alfanumerikus azonosító kódhoz.
                  Példa:

                  3.

                  Azon cikkek esetében, amelyek túl kicsik ahhoz, hogy rajtuk az egyedi termékkódot és a gyártó által megadott logisztikai információkat rögzítsék, az 1b) pont i. alpontja, az 1b) pont ii. alpontja és a 2. pont szerinti információkat kell elegendőnek tekinteni.


title: A Bizottság 2011/19/EU irányelve ( 2011. március 2. ) a 91/414/EGK tanácsi irányelvnek a tau-fluvalinát hatóanyagként való felvétele céljából történő módosításáról és a 2008/934/EK bizottsági határozat módosításáról  EGT-vonatkozású szöveg

text:
               3.3.2011

               HU

               Az Európai Unió Hivatalos Lapja

               L 58/41

         A BIZOTTSÁG 2011/19/EU IRÁNYELVE
   (2011. március 2.)
   a 91/414/EGK tanácsi irányelvnek a tau-fluvalinát hatóanyagként való felvétele céljából történő módosításáról és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzékben szerepel a tau-fluvalinát.

               (2)

               Az 1490/2002/EK rendelet 11e. cikkének megfelelően a bejelentő az értékelési jelentéstervezet kézhezvételétől számított két hónapon belül visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. Következésképpen a tau-fluvalinát felvételének elutasításáról elfogadták az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozatot (4).

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) új kérelmet nyújtott be, amelyben a gyorsított eljárás alkalmazását kérte a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet 14–19. cikkében előírtak szerint (5).

               (4)

               A kérelmet a 451/2000/EK rendelet által kijelölt referens tagállamhoz, Dániához nyújtotta be. A gyorsított eljárásra vonatkozó határidőt betartották. A hatóanyagra és a támogatott alkalmazásokra vonatkozó előírások azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi anyagi és eljárási előírásnak is.

               (5)

               Dánia elvégezte a kérelmező által benyújtott kiegészítő adatok értékelését, és kiegészítő jelentést készített, amelyet 2009. október 1-jén megküldött az Európai Élelmiszerbiztonsági Hatóságnak (a továbbiakban: Hatóság) és a Bizottságnak. A Hatóság megküldte a többi tagállamnak és a kérelmezőnek a kiegészítő jelentést, felkérte őket észrevételeik megtételére, és a kapott észrevételeket továbbította a Bizottságnak. A 33/2008/EK rendelet 20. cikke (1) bekezdése szerint és a Bizottság kérésére a Hatóság 2010. június 17-én benyújtotta a tau-fluvalinátra vonatkozó következtetését a Bizottságnak (6). Az értékelő jelentés tervezetét, a kiegészítő jelentést és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében megvizsgálták, és 2011. január 28-án véglegesítették a Bizottság tau-fluvalinátra vonatkozó vizsgálati jelentése formájában.

               (6)

               A különböző vizsgálatokból világossá vált, hogy a tau-fluvalinátot tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek, különösen azon felhasználási célokat illetően, amelyeket a Bizottság felülvizsgálati jelentésében megvizsgáltak és részleteztek. Ezért a tau-fluvalinátot indokolt felvenni az I. mellékletbe annak biztosítása érdekében, hogy az említett irányelv rendelkezéseivel összhangban valamennyi tagállamban engedélyezni lehessen az e hatóanyagot tartalmazó növényvédő szereket.

               (7)

               E következtetés sérelme nélkül indokolt további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint valamely anyagnak az I. mellékletbe való felvétele feltételekhez köthető. Emiatt helyénvaló előírni, hogy a kérelmező a kockázatértékelés megerősítéséhez további információkat nyújtson be a legújabb tudományos ismeretek alapján a következőkről: a vízi szervezetekre, a nem célszervezet ízeltlábúakra jelentett kockázat, valamint a környezeti összetevőkben jelentkező potenciális enantio-szelektív degradációnak a környezetre gyakorolt lehetséges hatása.

               (8)

               Valamely hatóanyagnak az I. mellékletbe való felvétele előtt ésszerű határidőt kell biztosítani arra, hogy a tagállamok és az érdekelt felek felkészülhessenek a hatóanyag felvételéből adódó új követelmények teljesítésére.

               (9)

               A 91/414/EGK irányelvben meghatározott – és valamely hatóanyag I. mellékletbe történő felvételéből következő – kötelezettségek sérelme nélkül a felvételt követően hat hónapos időszakot kell biztosítani a tagállamoknak arra, hogy felülvizsgálják a tau-fluvalinátot tartalmazó növényvédő szerekre már kiadott engedélyeket annak biztosítására, hogy teljesüljenek a 91/414/EGK irányelvben, különösen annak 13. cikkében előírt követelmények, valamint az I. mellékletben meghatározott vonatkozó feltételek. A tagállamoknak a 91/414/EGK irányelv rendelkezéseinek megfelelően szükség szerint módosítaniuk kell, újakkal kell helyettesíteniük vagy vissza kell vonniuk a már meglévő engedélyeket. A fenti határidőtől eltérve hosszabb időszakot kell biztosítani minden növényvédő szer minden egyes tervezett alkalmazására vonatkozó, a III. melléklet szerinti teljes dossziénak a 91/414/EGK irányelvben meghatározott egységes alapelvek szerinti benyújtására és értékelésére.

               (10)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő korábbi felvétele során nyert tapasztalatok azt mutatták, hogy nehézségek merülhetnek fel annak értelmezésében, hogy a már kiadott engedélyek jogosultjainak milyen kötelezettségei vannak az adatokhoz való hozzáféréssel kapcsolatosan. A további nehézségek elkerülése érdekében ezért szükségesnek tűnik pontosítani a tagállamok kötelezettségeit, és különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. melléklete követelményeinek megfelelő dossziéhoz. Ez a pontosítás ugyanakkor az I. mellékletet módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.

               (11)

               Ezért helyénvaló a 91/414/EGK irányelv megfelelő módosítása.

               (12)

               A 2008/934/EK határozat előírja a tau-fluvalinát felvételének elutasítását és a szóban forgó hatóanyagot tartalmazó növényvédő szerek engedélyeinek 2011. december 31-ig történő visszavonását. Az említett határozat mellékletéből törölni kell a tau-fluvalinátra vonatkozó sort.

               (13)

               Ezért helyénvaló a 2008/934/EK határozat ennek megfelelő módosítása.

               (14)

               Az ebben az irányelvben előírt intézkedések összhangban állnak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletéből törlésre kerül a tau-fluvalinátra vonatkozó sor.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2011. december 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   4. cikk
   (1)   91/414/EGK irányelvvel összhangban tau-fluvalinátot hatóanyagként tartalmazó növényvédő szerekre kiadott engedélyek szükséges módosítását, illetve visszavonását a tagállamok 2011. november 30-ig elvégzik.
   Az említett időpontig a tagállamok meggyőződnek különösen arról, hogy az említett irányelv I. mellékletében a tau-fluvalinátra vonatkozó feltételek – a hatóanyagra vonatkozó bejegyzés B. részében található feltételek kivételével – teljesülnek-e, valamint arról, hogy az engedély birtokosa rendelkezik-e olyan dossziéval, vagy hozzáfér-e olyan dossziéhoz, mely az említett irányelv 13. cikkében előírt feltételekkel összhangban megfelel az említett irányelv II. mellékletében szereplő követelményeknek.
   (2)   Az (1) bekezdéstől eltérve valamennyi olyan engedélyezett növényvédő szer esetében, amely egyedüli hatóanyagként, illetve a 91/414/EGK irányelv I. mellékletébe legkésőbb 2011. május 31-ig felvett hatóanyagok egyikeként tau-fluvalinátot tartalmaz, a 91/414/EGK irányelv VI. mellékletében előírt egységes elvek szerint a tagállamoknak újból el kell végezniük a növényvédő szer értékelését az említett irányelv III. mellékletében foglalt követelményeknek megfelelő dosszié alapján, figyelembe véve továbbá az említett irányelv I. melléklete tau-fluvalinátra vonatkozó bejegyzésének B. részét. Ezen értékelés alapján a tagállamok megállapítják, hogy a termék megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   E megállapítást követően a tagállamok:

               a)

               a tau-fluvalinátot kizárólagos hatóanyagként tartalmazó szerek esetében az engedélyt, amennyiben szükséges, legkésőbb 2015. május 31-ig módosítják vagy visszavonják; vagy

               b)

               a tau-fluvalinátot több hatóanyag egyikeként tartalmazó szerek esetében az engedélyt 2015. május 31-ig vagy az érintett anyagot vagy anyagokat a 91/414/EGK irányelv I. mellékletébe felvevő vonatkozó irányelvben vagy irányelvekben az ilyen módosítás vagy visszavonás tekintetében rögzített időpontig – attól függően, hogy melyik a későbbi – módosítják vagy visszavonják.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. március 2-án.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság, A tau-fluvalinát hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés (Conclusion on the peer review of the pesticide risk assessment of the active substance tau-fluvalinate). EFSA Journal 2010; 8(7):1645. (70. oldal). doi:10.2903/j.efsa.2010.1645. Elérhető a következő internetcímen: www.efsa.europa.eu

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében a táblázat vége a következő bejegyzésekkel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Lejárat

                     Különös rendelkezések

                     „335.

                     Tau-fluvalinát
                     CAS-szám: 102851-06-9

                     CIPAC-szám: 786

                     (RS)-α-ciano-3-fenoxi-benzil-N-(2-klór-α,α-α-trifluor-p-tolil)-D-valinát
                     (Izomer arány 1:1)

                     ≥ 920 g/kg
                     (1:1 arányban R-α-cián és S-α-cián izomerek)
                     Szennyező anyagok:
                     Toluol: legfeljebb 5 g/kg

                     2011. június 1.

                     2021. május 31.

                     A.   RÉSZ
                     Felhasználása csak rovarirtó vagy atkaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a tau-fluvalinátról szóló, az Élelmiszerlánc- és Állategészségügyi Állandó Bizottság által 2011. január 28-án véglegesített felülvizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamoknak különös figyelmet kell fordítaniuk:

                                 a)

                                 a vízi szervezetekre jelentett veszélyre, valamint gondoskodniuk kell arról, hogy a felhasználási feltételek megfelelő kockázatcsökkentő intézkedéseket tartalmaznak;

                                 b)

                                 a nem célszervezet ízeltlábúakra jelentett veszélyre, valamint gondoskodniuk kell arról, hogy a felhasználási feltételek megfelelő kockázatcsökkentő intézkedéseket tartalmaznak;

                                 c)

                                 a vizsgálathoz használt, a toxicitási dossziékban megadott anyagnak a kereskedelmi forgalomba hozatalra gyártott technikai anyag specifikációjával való összehasonlítására;

                           Az érintett tagállamok a következőkre vonatkozó információk benyújtását írják elő:

                                 —

                                 vízi környezetben a bioakkumuláció/biomagnifikáció kockázata,

                                 —

                                 nem célzott ízeltlábúakra jelentett kockázat.

                           Az érintett tagállamok biztosítják, hogy a kérelmező 2013. május 31-ig benyújtja a Bizottságnak ezeket a megerősítő információkat.
                     Az érintett tagállamok biztosítják, hogy a kérelmező megerősítő információkat nyújt be – a külön iránymutatás elfogadását követő két év elteltével – az alábbiakról:
                     a környezeti összetevőkben jelentkező potenciális enantio-szelektív degradációnak a környezetre gyakorolt lehetséges hatása.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 2011/100/EU irányelve ( 2011. december 20. ) az in vitro diagnosztikai orvostechnikai eszközökről szóló 98/79/EK európai parlamenti és tanácsi irányelv módosításáról  EGT-vonatkozású szöveg

text:
               22.12.2011

               HU

               Az Európai Unió Hivatalos Lapja

               L 341/50

         A BIZOTTSÁG 2011/100/EU IRÁNYELVE
   (2011. december 20.)
   az in vitro diagnosztikai orvostechnikai eszközökről szóló 98/79/EK európai parlamenti és tanácsi irányelv módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az in vitro diagnosztikai orvostechnikai eszközökről szóló, 1998. október 27-i 98/79/EK európai parlamenti és tanácsi irányelvre (1) és különösen annak 14. cikkére,
   mivel:

               (1)

               A 98/79/EK irányelv 14. cikke (1) bekezdése a) pontjának megfelelően az Egyesült Királyság felkérte a Bizottságot, hogy tegye meg a szükséges intézkedéseket a „variáns Creutzfeldt–Jakob-betegség” (vCJD) kimutatására szolgáló vizsgálatoknak az említett irányelv II. mellékletének A. listájára való felvétele érdekében.

               (2)

               Az egészség legmagasabb szintű védelme, valamint annak biztosítása érdekében, hogy a kijelölt szervezetek ellenőrizzék a vCJD vizsgálatok megfelelőségét a 98/79/EK irányelv I. mellékletében szereplő alapvető követelményeknek, a vérminták szűrővizsgálatához, a diagnózishoz és a diagnózis megerősítéséhez alkalmazott vCJD vizsgálatokat fel kell venni a 98/79/EK irányelv II. melléklet A. listájába.

               (3)

               Az ezen irányelvben előírt intézkedések összhangban vannak a 90/385/EGK tanácsi irányelv (2) 6. cikke (2) bekezdése által létrehozott és a 98/79/EK irányelv 7. cikke (1) bekezdésében említett állandó bizottság véleményével,

         ELFOGADTA EZT AZ IRÁNYELVET:
   1. cikk
   A 98/79/EK irányelv II. melléklete ezen irányelv mellékletének megfelelően módosul.
   2. cikk
   (1)   A tagállamok elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2012. június 30-ig megfeleljenek. E rendelkezések szövegét haladéktalanul megküldik a Bizottságnak.
   Ezeket a rendelkezéseket a tagállamok 2012. július 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2011. december 20-án.

            a Bizottság részéről

            az elnök

         José Manuel BARROSO

      (1)  HL L 331., 1998.12.7., 1. o.

      (2)  HL L 189., 1990.7.20., 17. o.

      MELLÉKLET
      A 98/79/EK irányelv II. melléklete A. listájának vége a következő francia bekezdéssel egészül ki:

                  „—

                  A variáns Creutzfeldt–Jakob-betegség (vCJD) kimutatására szolgáló, a vérminták szűrővizsgálatához, a diagnózishoz és a diagnózis megerősítéséhez alkalmazott vizsgálatok.”


title: A Tanács 2011/97/EU irányelve ( 2011. december 5. ) az 1999/31/EK tanácsi irányelvnek a hulladéknak minősülő fémhigany tárolására vonatkozó különös követelmények tekintetében történő módosításáról

text:
               10.12.2011

               HU

               Az Európai Unió Hivatalos Lapja

               L 328/49

         A TANÁCS 2011/97/EU IRÁNYELVE
   (2011. december 5.)
   az 1999/31/EK tanácsi irányelvnek a hulladéknak minősülő fémhigany tárolására vonatkozó különös követelmények tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a fémhigany és egyes higanyvegyületek és -keverékek kiviteli tilalmáról, valamint a fémhigany biztonságos tárolásáról szóló, 2008. október 22-i 1102/2008/EK európai parlamenti és tanácsi rendeletre (1) és különösen annak 4. cikke (3) bekezdésére, valamint a hulladéklerakókról szóló, 1999. április 26-i 1999/31/EK tanácsi irányelvre (2) és különösen annak 16. cikkére,
   tekintettel az Európai Bizottság javaslatára,
   mivel:

               (1)

               Az 1102/2008/EK rendelet úgy rendelkezik, hogy az 1999/31/EK irányelv 5. cikke (3) bekezdésének a) pontjában foglalt rendelkezéstől eltérve a hulladéknak minősülő fémhigany meghatározott típusú hulladéklerakókban megfelelő zártságot biztosító berendezésben egy évnél hosszabb ideig ideiglenesen vagy tartósan tárolható.

               (2)

               A hulladéknak minősülő fémhigany tárolását az uniós hulladékgazdálkodási jog már szabályozza.

               (3)

               A hulladéknak minősülő fémhigany legfeljebb egy évig történő tárolása a hulladékokról szóló, 2008. november 19-i 2008/98/EK európai parlamenti és tanácsi irányelv (3) 23. cikkében előírt engedélyezési követelmények hatálya alá tartozik.

               (4)

               Az 1102/2008/EK rendelet 3. cikkének (1) bekezdése értelmében a fémhigany egy évnél hosszabb ideig történő tárolására szolgáló létesítményekre alkalmazni kell az 1999/31/EK irányelv, valamint a hulladékok hulladéklerakókban történő átvételének kritériumairól és eljárásairól az 1999/31/EK irányelv II. mellékletének 16. cikke alapján című, 2002. december 19-i 2003/33/EK tanácsi határozat (4) rendelkezéseit.

               (5)

               Ez konkrétan azt jelenti, hogy a fémhigany egy évnél hosszabb ideig történő tárolására szolgáló valamennyi létesítménynek rendelkeznie kell az 1999/31/EK irányelv 7., 8. és 9. cikkében előírt engedéllyel, továbbá azt, hogy ezekre a létesítményekre alkalmazni kell az említett irányelv 12. cikkében meghatározott ellenőrzési és megfigyelési követelményeket, valamint, föld alatti tárolás esetén, a 2003/33/EK határozat A. függelékében a biztonsági vizsgálatra vonatkozóan megállapított követelményeket.

               (6)

               Ezekre a létesítményekre ezen túlmenően a 2008/98/EK irányelvben a nyilvántartásra vonatkozóan megállapított általános rendelkezéseket is alkalmazni kell.

               (7)

               Mindemellett az 1102/2008/EK rendelet 3. cikkének (2) bekezdése értelmében a földfelszín feletti ideiglenes tárolásra szolgáló létesítményekre a veszélyes anyagokkal kapcsolatos súlyos balesetek veszélyeinek ellenőrzéséről szóló, 1996. december 9-i 96/82/EK tanácsi irányelv (5) rendelkezéseit is alkalmazni kell.

               (8)

               A fentiekben említett rendelkezések azonban nem teljeskörűen veszik figyelembe a fémhigany sajátos tulajdonságait, ezért további követelményeket szükséges megállapítani.

               (9)

               Ezeknek a további követelményeknek figyelembe kell venniük a fémhigany biztonságos ártalmatlanításának lehetséges módszereivel kapcsolatos kutatási tevékenységeket, ideértve a szilárd halmazállapotúvá alakítás kutatását is. Bár a szilárd halmazállapotúvá alakítás környezetkímélő módszerei terén vannak eredmények, egyelőre korai lenne dönteni ezek tömeges alkalmazhatóságáról.

               (10)

               A tartós tárolás tudományosan megalapozott követelményeinek meghatározásához további vizsgálatok szükségesek arra vonatkozóan, hogy a fémhigany hosszú távon hogyan viselkedik a föld alatti tárolóhelyeken. Ezért indokolt, hogy az ezen irányelvben megállapított követelmények – miközben mintegy öt évig megfelelőnek és a fémhigany tárolása területén az elérhető legjobb technika megtestesülésének tekinthetők – az ideiglenes tárolásra korlátozódjanak.

               (11)

               Az 1999/31/EK irányelvet ennek megfelelően módosítani kell.

               (12)

               A 1999/31/EK irányelv 16. cikkében említett bizottság nem fogalmazott meg véleményt. Helyénvaló ezért, hogy a Tanács elfogadja ezt az irányelvet,

         ELFOGADTA EZT AZ IRÁNYELVET:
   1. cikk
   Az 1999/31/EK irányelv I., II. és III. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2013. március 15-ig megfeleljenek. E rendelkezések szövegét haladéktalanul közlik a Bizottsággal.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2011. december 5-én.

            a Tanács részéről

            az elnök

         W. PAWLAK

      (1)  HL L 304., 2008.11.14., 75. o.

      (2)  HL L 182., 1999.7.16., 1. o.

      (3)  HL L 312., 2008.11.22., 3. o.

      (4)  HL L 11., 2003.1.16., 27. o.

      (5)  HL L 10., 1997.1.14., 13. o.

      MELLÉKLET
      Az 1999/31/EK irányelv I., II. és III. melléklete a következőképpen módosul:

                  1.

                  Az I. melléklet a következő ponttal egészül ki:
                  „8.   A fémhigany ideiglenes tárolása
                  A fémhigany egy évnél hosszabb ideig történő ideiglenes tárolására a következő követelmények vonatkoznak:

                              —

                              A fémhiganyt más hulladékoktól elkülönítve kell tárolni.

                              —

                              A tartályokat olyan, a tárolni kívánt higanymennyiség befogadásához elegendő térfogatú gyűjtőmedencékben kell tárolni, amelyek repedés- és hézagmentességet biztosító, a fémhiganyt át nem eresztő megfelelő bevonattal vannak ellátva.

                              —

                              A tárolóhelyet a higanykibocsátással szemben a környezetet megfelelő módon védő mesterséges vagy természetes gátakkal kell ellátni, és a tárolóhelyen a tárolni kívánt teljes higanymennyiség befogadásához elegendő tárolótérfogatot kell biztosítani.

                              —

                              A tárolóhely padlózatát a higannyal szemben ellenálló és a higanyt át nem eresztő anyaggal kell burkolni. A padlózatot lejtéssel kell kialakítani és gyűjtőaknával kell ellátni.

                              —

                              A tárolóhelyet el kell látni tűzvédelmi rendszerrel.

                              —

                              A tárolást úgy kell megszervezni, hogy minden tartály könnyen kivehető legyen.”;

                  2.

                  A II. melléklet a következő ponttal egészül ki:
                  „6.   A fémhiganyra vonatkozó különös követelmények
                  A fémhigany egy évnél hosszabb ideig történő ideiglenes tárolására a következő követelmények vonatkoznak:

                              A.

                              A higany összetétele
                              A fémhiganynak a következő kritériumokat kell teljesítenie:

                                          —

                                          higanytartalmának 99,9 tömegszázaléknál nagyobbnak kell lennie,

                                          —

                                          nem tartalmazhat olyan szennyeződést (például salétromsavoldatot, kloridsók oldatait), amely képes korrodálni a szénacélt vagy a korrózióálló acélt.

                              B.

                              Zártság
                              A fémhigany tárolására igénybe vett tartályoknak korrózió- és ütésállóknak kell lenniük. Ezért a hegesztést kerülni kell. A tárolóknak különösen a következő kritériumokat kell teljesíteniük:

                                          —

                                          A tartály anyagának szénacélnak (legalább ASTM A36) vagy korrózióálló acélnak (AISI 304, 316L) kell lennie.

                                          —

                                          A tartálynak gáz- és folyadékzárónak kell lennie.

                                          —

                                          A tartály külső felületének ellenállónak kell lennie a külső hatásokkal szemben.

                                          —

                                          A tartály gyártmánytípusának sikeresen teljesítenie kell az ENSZ Veszélyes áruk szállítására vonatkozó ajánlások, vizsgálatok és kritériumok kézikönyve 6.1.5.3. és 6.1.5.4. szakasza szerinti ejtési vizsgálatot és szivárgásmentességi vizsgálatokat.

                                    Annak érdekében, hogy a tárolt folyadék felett elegendő üres tér álljon rendelkezésre, és a folyadék magas hőmérsékleteken tanúsított hőtágulása következtében ne következhessen be szivárgás vagy a tartályok maradó alakváltozása, a tartályok legfeljebb 80 térfogatszázalékig tölthetők fel.

                              C.

                              Átvételi eljárások
                              Csak olyan, tanúsítvánnyal ellátott tartályok vehetők át, amelyek kielégítik az e pontban megállapított követelményeket.
                              Az átvételi eljárásoknak a következő kritériumokat kell teljesíteniük:

                                          —

                                          Csak a fentiekben meghatározott átvételi minimumfeltételeket kielégítő fémhigany vehető át.

                                          —

                                          A tartályokat a betárolás előtt szemrevételezéssel ellenőrizni kell. Nem vehető át az a tartály, amely sérült, szivárog vagy korrodált.

                                          —

                                          A tartályoknak olyan, lyukasztással kialakított tartós bélyegzőt kell viselniük, amely tartalmazza a tartály azonosító számát, anyagának megnevezését, üres tömegét, gyártójának hivatkozási jelét, valamint a tartály gyártási napját.

                                          —

                                          A tartályoknak olyan, a tartályhoz elválaszthatatlanul rögzített táblát kell viselniük, amely tartalmazza a tanúsítvány azonosító számát.

                              D.

                              Tanúsítvány
                              A C. pontban említett tanúsítványnak tartalmaznia kell:

                                          —

                                          a hulladéktermelő nevét és címét,

                                          —

                                          a feltöltésért felelős személy nevét és címét,

                                          —

                                          a feltöltés helyét és napját,

                                          —

                                          a higany mennyiségét,

                                          —

                                          a higany tisztaságát, valamint – ha vannak – a szennyeződések leírását, ideértve az analitikai jegyzőkönyvet is,

                                          —

                                          annak megerősítését, hogy a tartályokat kizárólag higany szállítására/tárolására használták,

                                          —

                                          a tartályok azonosító számát,

                                          —

                                          az esetleges észrevételeket.

                                    A tanúsítványt a hulladéktermelő, ennek hiányában a hulladék kezeléséért felelős személy állítja ki.”;

                  3.

                  A III. melléklet a következő ponttal egészül ki:
                  „6.   A fémhiganyra vonatkozó különös követelmények
                  A fémhigany egy évnél hosszabb ideig történő ideiglenes tárolására a következő követelmények vonatkoznak:

                              A.

                              Megfigyelési, ellenőrzési és veszélyhelyzeti követelmények
                              A tárolóhelyen folyamatos üzemű, legalább 0,02 mg higany/m3 érzékenységű higanygőzfigyelő rendszert kell felszerelni. Az érzékelőket talajszinten és fejmagasságban kell elhelyezni. A rendszernek látható és hallható riasztást kell adnia. A rendszert évente karbantartásnak kell alávetni.
                              A tárolóhelyet és a tartályokat arra feljogosított személynek legalább havonta egyszer szemrevételezéssel ellenőriznie kell. Szivárgás észlelése esetén az üzemeltető köteles haladéktalanul megtenni a környezeti higanykibocsátás megelőzéséhez és a higanytárolás biztonságosságának helyreállításához szükséges valamennyi intézkedést. A 12. cikk b) pontjának alkalmazásában mindennemű szivárgás jelentős környezetet károsító hatásnak minősül.
                              A telephelynek rendelkeznie kell veszélyhelyzeti tervvel, valamint a fémhigannyal kapcsolatos műveletek elvégzéséhez igénybe vehető, e célra alkalmas megfelelő védőfelszereléssel.

                              B.

                              Nyilvántartás
                              A II. melléklet 6. pontjában és az e pont A. alpontjában említett információkat tartalmazó valamennyi dokumentumot, beleértve a tartályt kísérő tanúsítványt, valamint a fémhigany ideiglenes tárolás utáni kitárolásáról, átadásáról, rendeltetési helyéről és tervezett kezeléséről készített feljegyzéseket is, a tárolás befejezését követően legalább három évig meg kell őrizni.”.


title: Az Európai Parlament és a Tanács 2002/85/EK irányelve (2002. november 5.) a Közösségben egyes gépjármű-kategóriákra sebességkorlátozó készülékek felszereléséről és használatáról szóló 92/6/EGK tanácsi irányelv módosításáról

text:
Fontos jogi nyilatkozat

|

32002L0085

Hivatalos Lap L 327 , 04/12/2002 o. 0008 - 0009

		Az Európai Parlament és a Tanács 2002/85/EK irányelve(2002. november 5.)a Közösségben egyes gépjármű-kategóriákra sebességkorlátozó készülékek felszereléséről és használatáról szóló 92/6/EGK tanácsi irányelv módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 71. cikkére,tekintettel a Bizottság javaslatára [1],tekintettel a Gazdasági és Szociális Bizottság véleményére [2],a Régiók Bizottságával folytatott konzultációt követően,a Szerződés 251. cikkében megállapított eljárásnak megfelelően [3],mivel(1) A fenntartható mobilitás biztosításában nagy jelentősége van a közlekedés biztonságának és a közlekedéssel kapcsolatos környezetvédelmi kérdéseknek.(2) A sebességkorlátozó készülékeknek a legnehezebb gépjármű-kategóriáknál való használata kedvező hatással van a közúti biztonságra. Hozzájárult a környezetvédelemhez is.(3) A 92/6/EGK tanácsi irányelv [4] előírja, hogy a műszaki lehetőségektől és a tagállamok tapasztalataitól függően a sebességkorlátozó készülékek felszerelésére és használatára vonatkozó követelmények a későbbiekben kiterjeszthetők a könnyű haszongépjárművekre.(4) Az Európai Unió közúti biztonságának prioritásairól szóló, 2000. március 20-i bizottsági közleménnyel összhangban a közúti biztonság javításáról szóló, 2000. június 26-i tanácsi állásfoglalás [5] által ajánlott egyik intézkedés volt a 92/6/EGK irányelv hatályának kiterjesztése a 3,5 tonnánál nehezebb, áru- vagy személyszállításra tervezett járművekre.(5) A 92/6/EGK irányelv hatályát ki kell terjeszteni az M2 kategóriájú gépjárművekre, az 5 tonnánál nagyobb, de legfeljebb 10 tonna legnagyobb tömegű M3 kategóriájú járművekre és az N2 kategóriájú járművekre.(6) Mivel a javasolt intézkedések - nevezetesen az egyes nehézgépjármű-kategóriákra sebességkorlátozó készülékek felszerelésére és használatára vonatkozó közösségi rendelkezések módosítása - célkitűzéseit nem lehet kielégítően megvalósítani a tagállamok szintjén, és ezért az intézkedések terjedelme vagy hatásai miatt ezek közösségi szinten jobban megvalósíthatóak, a Közösség a Szerződés 5. cikkében megállapított szubszidiaritás elvének megfelelően intézkedéseket fogadhat el. Az említett cikkben megállapított arányosság elvének megfelelően ez az irányelv nem haladhatja meg a célkitűzések megvalósításához szükséges mértéket.(7) Ezért a 92/6/EGK irányelvet ennek megfelelően módosítani kell,ELFOGADTA EZT AZ IRÁNYELVET:1. cikkA 92/6/EGK irányelv a következőképpen módosul:1. Az 1-5. cikk helyébe a következő szöveg lép:"1. cikkEnnek az irányelvnek az alkalmazásában a »gépjármű« olyan, az M2, M3, N2 vagy N3 kategóriák valamelyikébe tartozó gépi meghajtású jármű, amelynek rendeltetése a közúton történő közlekedés, legalább négy kereke van, és a legnagyobb tervezési sebessége meghaladja a 25 km/órát.Az M2, M3, N2 és N3 kategóriák alatt azokat kell érteni, amelyeket a 70/156/EGK irányelv [6] II. melléklete határoz meg.2. cikkA tagállamok megteszik a szükséges intézkedéseket annak biztosítására, hogy az 1. cikkben említett M2 és M3 kategóriájú gépjárművek a közúton csak akkor legyenek használhatók, ha olyan sebességkorlátozó készülékkel vannak felszerelve, amelynél a legnagyobb sebesség 100 km/órára van beállítva.A 2005. január 1-je előtt bejegyzett, 10 tonnát meghaladó legnagyobb tömegű M3 kategóriájú járművek továbbra is felszerelhetők olyan készülékkel, amelynél a legnagyobb sebesség 100 km/órára van beállítva.3. cikk(1) A tagállamok megteszik a szükséges intézkedéseket annak biztosítására, hogy az N2 és N3 kategóriájú gépjárművek a közutakon csak akkor legyenek használhatók, ha olyan sebességkorlátozó készülékkel vannak felszerelve, amelyet úgy állítanak be, hogy sebességük ne haladhassa meg a 90 km/óra értéket.(2) A tagállamokat felhatalmazzák annak megkövetelésére, hogy a területükön bejegyzett, kizárólag veszélyes áruk szállítására használt járművek olyan sebességkorlátozó készülékkel legyenek felszerelve, amelyet úgy állítanak be, hogy sebességük ne haladhassa meg a 90 km/óra értéket.4. cikk(1) Az M3 kategóriájú, 10 tonnát meghaladó legnagyobb tömegű gépjárművek, valamint az N3 kategóriájú gépjárművek tekintetében a 2. és a 3. cikket az alábbiak szerint kell alkalmazni:a) az 1994. január 1-jétől bejegyzett járművekre vonatkozóan 1994. január 1-jétől;b) az 1988. január 1. és 1994. január 1. között bejegyzett járművekre vonatkozóan:i. mind az országhatáron belüli, mind a nemzetközi szállításra használt járművek esetében 1995. január 1-jétől;ii. a kizárólag országhatáron belüli szállításra használt járművek esetében 1996. január 1-jétől.(2) Az M2 kategóriájú gépjárművek, az M3 kategóriájú, 5 tonnát meghaladó, de 10 tonnánál nem nagyobb legnagyobb tömegű gépjárművek, valamint az N2 kategóriájú járművek tekintetében a 2. és a 3. cikket az alábbiak szerint kell alkalmazni:a) a 2005. január 1-jétől bejegyzett járművekre vonatkozóan 2005. január 1-jétől;b) a 88/77/EGK irányelvben [7] megállapított határértékeknek megfelelő, 2001. október 1. és 2005. január 1. között bejegyzett járművekre vonatkozóan:i. mind az országhatáron belüli, mind a nemzetközi szállításra használt járművek esetében 2006. január 1-jétől;ii. a kizárólag országhatáron belüli szállításra használt járművek esetében 2007. január 1-jétől.(3) A 2005. január 1-jétől legfeljebb három évig tartó időszak alatt bármely tagállam mentesítheti a 2. és 3. cikk rendelkezéseinek hatálya alól az M2 és az N2 kategóriájú, 3,5 tonnánál nagyobb, de legfeljebb 7,5 tonna legnagyobb tömegű, az országos nyilvántartásban bejegyzett és más tagállam területén nem közlekedő járműveket.5. cikk(1) A 2. és 3. cikkben említett sebességkorlátozó készülékeknek meg kell felelniük a 92/24/EGK irányelv [8] mellékletében megállapított műszaki előírásoknak. Azonban az ezen irányelv hatálya alá tartozó és 2005. január 1-je előtt bejegyzett valamennyi jármű továbbra is felszerelhető olyan sebességkorlátozó készülékkel, amely megfelel az illetékes nemzeti hatóságok által megállapított műszaki előírásoknak.(2) A sebességkorlátozó készülékeket a tagállamok által jóváhagyott üzemeknek vagy szerveknek kell beépíteniük."2. Az irányelv a következő cikkel egészül ki:"6a. cikkA 2002-2010. közötti időszakra vonatkozó közúti biztonsági cselekvési program keretében a Bizottság értékeli, hogy milyen hatása van a közúti biztonságra és a közúti közlekedésre az M2 kategóriájú járművek, valamint a legfeljebb 7,5 tonna legnagyobb tömegű N2 kategóriájú járművek által alkalmazott sebességkorlátozó készülékeknek az ezen irányelvben megállapított sebességekre történő beállítása.Szükség esetén a Bizottság megfelelő javaslatokat terjeszt be."2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2005. január 1-jéig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEz az irányelv az Európai Közösségek Hivatalos Lapjában való kihirdetésének napján lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2002. november 5-én.az Európai Parlament részérőlaz elnökP. Coxa Tanács részérőlaz elnökT. Pedersen[1] HL C 270. E., 2001.9.25., 77. o.[2] HL C 48., 2002.2.21., 47. o.[3] Az Európai Parlament 2002. február 7-i véleménye (a Hivatalos Lapban még nem tették közzé), a Tanács 2002. június 25-i közös álláspontja (HL C 228. E., 2002.9.25., 14. o.) és az Európai Parlament 2002. szeptember 24-i határozata (a Hivatalos Lapban még nem tették közzé).[4] HL L 57., 1992.3.2., 27. o.[5] HL C 218., 2000.7.31., 1. o.[6] A Tanács 1970. február 6-i 70/156/EGK irányelve a gépjárművek és pótkocsijaik típusjóváhagyására vonatkozó tagállami jogszabályok közelítéséről (HL L 42., 1970.2.23., 1. o.). A legutóbb a 2001/116/EK bizottsági irányelvvel (HL L 18., 2002.1.21., 1. o.) módosított irányelv.[7] A Tanács 1987. december 3-i 88/77/EGK irányelve a járművekben használt dízelmotorok gázhalmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről (HL L 36., 1988.2.9., 33. o.). A legutóbb a 2001/27/EK bizottsági irányelvvel (HL L 107., 2001.4.18., 10. o.) módosított irányelv.[8] A Tanács 1992. március 31-i 92/24/EGK irányelve az egyes gépjármű-kategóriák sebességkorlátozó készülékeiről vagy az ehhez hasonló sebességkorlátozó fedélzeti rendszereiről (HL L 129., 1992.5.14., 154. o.).--------------------------------------------------


Fontos jogi nyilatkozat

|

31982L0711

A Tanács 82/711/EGK irányelve (1982. október 18.) az élelmiszerekkel rendeltetésszerűen érintkezésbe kerülő műanyagok és műanyag tárgyak összetevői kioldódásának vizsgálatához szükséges alapvető szabályok megállapításáról

Hivatalos Lap L 297 , 23/10/1982 o. 0026 - 0030 finn különkiadás fejezet 13 kötet 12 o. 0132  spanyol különkiadás fejezet 13 kötet 12 o. 0278  svéd különkiadás fejezet 13 kötet 12 o. 0132  portugál különkiadás fejezet 13 kötet 12 o. 0278  CS.ES fejezet 13 kötet 006 o. 358  - 362 ET.ES fejezet 13 kötet 006 o. 358  - 362 HU.ES fejezet 13 kötet 006 o. 358  - 362 LT.ES fejezet 13 kötet 006 o. 358  - 362 LV.ES fejezet 13 kötet 006 o. 358  - 362 MT.ES fejezet 13 kötet 006 o. 358  - 362 PL.ES fejezet 13 kötet 006 o. 358  - 362 SK.ES fejezet 13 kötet 006 o. 358  - 362 SL.ES fejezet 13 kötet 006 o. 358  - 362

		A Tanács 82/711/EGK irányelve(1982. október 18.)az élelmiszerekkel rendeltetésszerűen érintkezésbe kerülő műanyagok és műanyag tárgyak összetevői kioldódásának vizsgálatához szükséges alapvető szabályok megállapításáról(82/711/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel az élelmiszerekkel rendeltetésszerűen érintkezésbe kerülő anyagokra és tárgyakra vonatkozó tagállami jogszabályok közelítéséről szóló 1976. november 23-i 76/893/EGK tanácsi irányelvre [1] és különösen annak 3. cikkére,tekintettel a Bizottság javaslatára,tekintettel a Közgyűlés véleményére [2],tekintettel a Gazdasági és Szociális Bizottság véleményére [3],mivel a 76/893/EGK irányelv 2. cikke többek között megállapította, hogy az anyagok és a tárgyak összetevői nem kerülhetnek át az élelmiszerekbe olyan mennyiségben, amely veszélyeztetheti az emberi egészséget vagy az élelmiszerek összetételében megengedhetetlen változást idézhet elő;mivel műanyagok esetében a fenti cél elérésére alkalmas eszköz egy, a 76/893/EGK irányelv 3. cikke szerinti olyan különleges irányelv, amelynek általános szabályai a szóban forgó esetre is alkalmazhatók;mivel a probléma bonyolultságát figyelembe véve, kezdetben az összetevők kioldódásának ellenőrzésére vonatkozó alapvető szabályokra kell szorítkozni és mivel a továbbiakban a 76/893/EGK irányelv 10. cikkében szabályozott eljárásnak megfelelően meghozandó irányelvek határozzák meg az e kioldódás ellenőrzéséhez szükséges elemzési módszereket;mivel ez az irányelv nem érinti a műanyagok és műanyagtárgyak minden vonatkozását; mivel éppen ezért fel kell hatalmazni a tagállamokat arra, hogy egyrészt ne alkalmazzák a 76/893/EGK irányelv 7. cikkében megállapított címkézési útmutatásokat, az említett cikk (4) és (5) bekezdésének megfelelően, másrészt pedig tiltsák meg az olyan anyagok és tárgyak forgalmazását, amelyek – bár megfelelnek a fenti irányelvben megállapított szabványoknak – nincsenek összhangban a 3. cikkben említett más lehetséges szabványokra vonatkozó nemzeti rendelkezésekkel vagy ezek hiányában a szóban forgó irányelv 2. cikkével;mivel, figyelembe véve a kioldódási határérték élelmiszerekben történő meghatározásával kapcsolatos elemzési nehézségeket, olyan hagyományos vizsgálatokat kell választani (az élelmiszerekre gyakorolt hatás modellezésére alkalmas folyadékok, valamint normál vizsgálati feltételek), amelyek, amennyire lehetséges, képesek reprodukálni azokat a kioldódási jelenségeket, amelyek a tárgy és az élelmiszer érintkezéséből keletkeznek;mivel ha ezekről a vizsgálatokról a későbbiekben kiderül, hogy nem tükrözik a valóságot, a közösségi határozat meghozataláig a tagállamokat fel kell hatalmazni azok ideiglenes módosítására;mivel az elemzési technikák jelenlegi színvonala nem teszi lehetővé azon feltételek meghatározását, amelyek fennállása mellett a hagyományos kioldódási vizsgálatokat el kell végezni a két vagy több, nem teljes egészében műanyag rétegből álló anyagokon és tárgyakon; mivel ezért ezen irányelv ilyen anyagokra és termékekre való alkalmazásáról egy későbbi időpontban döntést kell hozni;mivel ennek az irányelvnek a műszaki fejlődéshez történő hozzáigazítása egy végrehajtási intézkedés; mivel az eljárás egyszerűsítése és gyorsítása érdekében ennek elfogadását célszerű a Bizottságra bízni;mivel minden olyan esetben, amikor a Tanács az élelmiszerekkel rendeltetésszerűen érintkezésbe kerülő műanyagok és műanyag tárgyakra vonatkozó rendelkezések végrehajtására hatalmazza fel a Bizottságot, olyan eljárást kell előírni, amely szoros együttműködést hoz létre a tagállamok és a Bizottság között a 69/414/EGK határozattal [4] létrehozott Élelmiszerügyi Állandó Bizottságon belül,ELFOGADTA EZT AZ IRÁNYELVET:1. cikk(1) Ezt az irányelvet a 76/893/EGK irányelv 3. cikke értelmében vett különleges irányelvnek kell tekinteni.(2) Ez az irányelv műanyagokra és műanyag tárgyakra vonatkozik, vagyis olyan anyagokra és tárgyakra, valamint azok részeire, amelyek:a) kizárólag műanyagból vannak,b) két vagy több, kizárólag műanyagból álló, ragasztóval vagy bármilyen más módon összekötött rétegből tevődnek össze,és amelyek késztermék formájukban rendeltetésüknek megfelelően élelmiszerekkel érintkezésbe kerülnek vagy kerülhetnek.(3) Ezen irányelv alkalmazásában "műanyagok" azok a szerves makromolekuláris vegyületek, amelyeket polimerizációval, polikondenzációval, poliaddícióval vagy más hasonló eljárással, kis relatív molekulatömegű molekulákból vagy természetes makromolekulák kémiai módosításával állítottak elő. A szilikonokat és más hasonló makromolekuláris vegyületeket is műanyagoknak kell tekinteni. Az ilyen makromolekuláris vegyületekhez más anyagokat lehet adni.A következők azonban nem tekinthetők "műanyagoknak":i. a lakkozott vagy lakkozás nélküli regenerált cellulózfilm;ii. az elasztomerek és a természetes, illetve a szintetikus gumi;iii. a papír és papírlemez, valamint a műanyagokkal módosított papírok;iv. azok a felületbevonatok, amelyeket a következőkből nyertek ki:- paraffinviaszok, beleértve a szintetikus parafinviaszokat és/vagy mikrokristályos viaszokat,- az előző francia bekezdésben felsorolt viaszok keverékei egymással és/vagy műanyagokkal.(4) Ez az irányelv nem vonatkozik a két vagy több, nem teljes egészében műanyag rétegből álló anyagokra és tárgyakra, még akkor sem, ha az élelmiszerekkel rendeltetésszerűen érintkezésbe kerülő réteg kizárólag műanyag.Ezen irányelvnek az első albekezdésben említett anyagokra és tárgyakra történő alkalmazásáról és az ezen irányelv szükségessé váló kiigazításairól egy későbbi időpontban kell döntést hozni.2. cikk(1) Az 1. cikkben említett anyagok és tárgyak összetevőinek az élelmiszerekbe vagy élelmiszerekre történő kioldódásának megengedett értéke nem haladhatja meg azokat az anyaglistákban megállapított határértékeket, amelyek alkalmazása minden más anyag kizárása mellett engedélyezett.(2) A 76/893/EGK irányelv 9. cikke szerint meghatározott olyan vizsgálati módszerek hiányában, melyek lehetővé teszik az élelmiszerekbe történő kioldódás szintjének meghatározását, ezt a szintet a melléklet I. fejezetében felsorolt modellanyagokkal kell meghatározni.(3) A Tanács, a Bizottság javaslatára és a Szerződés 100. cikkében szabályozott eljárásnak megfelelően, összeállítja azoknak az anyagoknak a listáját, amelyek használata minden más anyag kizárása mellett engedélyezett, valamint azoknak a modellanyagoknak a listáját, amelyek az egyes élelmiszerekhez vagy élelmiszercsoportokhoz felhasználhatók, továbbá meghatározza azok koncentrációját.3. cikk(1) A kioldódási határértékek modellanyagokkal való ellenőrzését a szokásos kioldódási vizsgálatokkal kell elvégezni, amelyek alapvető szabályait a melléklet tartalmazza.(2) a) Ha azonban valamely tagállamnak – új információk birtokában vagy a meglévő információknak az ezen irányelv bevezetése óta történt újraértékelése eredményeként – alapos indoka van annak megállapítására, hogy bizonyos műanyagok vagy műanyag tárgyak esetében a mellékletben meghatározott kioldódási vizsgálatok alapvető szabályai műszakilag alkalmatlanok, vagy a tényleges használati feltételek alapvetően különböznek a melléklet táblázatában előírt vizsgálati feltételektől, ez a tagállam – saját területén belül és csak az adott esetre vonatkozóan – ideiglenesen felfüggesztheti a mellékletben említett alapvető szabályok alkalmazását, és engedélyezheti megfelelőbb alapvető szabályok alkalmazását. A tagállam erről haladéktalanul értesíti a többi tagállamot és a Bizottságot, döntése indokainak megjelölésével.b) A Bizottság a lehető legrövidebb időn belül megvizsgálja az érintett tagállam indokait és konzultál az Élelmiszerügyi Állandó Bizottságban részt vevő tagállamokkal, majd haladéktalanul véleményt nyilvánít és megteszi a megfelelő intézkedéseket.c) Ha a Bizottság megítélése szerint ezen irányelv módosítására van szükség az a) pontban említett nehézségek enyhítése érdekében, kezdeményezi a 76/893/EGK irányelv 10. cikkében megállapított eljárás megindítását; ebben az esetben az a tagállam, amely a megfelelőbb alapvető szabályokat bevezette, azokat az említett módosítások hatálybalépéséig továbbra is érvényben tarthatja.4. cikkA tudományos és műszaki ismeretek fejlődésének figyelembe vételével az ezen irányelv mellékletének II. fejezetéhez fűzött kiigazításokat a 76/893/EGK irányelv 10. cikkében megállapított eljárásnak megfelelően kell bevezetni.5. cikkEz az irányelv nem érinti a 76/893/EGK irányelv 3. cikkében foglalt, egyéb szabályokra vonatkozó nemzeti rendelkezéseket, valamint a fenti irányelv 7. cikke (4) és (5) bekezdésének értelmében a tagállamok számára nyitva álló lehetőségeket.6. cikkA tagállamok legkésőbb a 2. cikk (1) bekezdésében említett határokat megállapító különleges irányelv bevezetéséig kötelesek megfelelni ennek az irányelvnek.7. cikkEnnek az irányelvnek a tagállamok a címzettjei.Kelt Luxemburgban, 1982. október 18-án.a Tanács részérőlaz elnökN. A. Kofoed[1] HL L 340., 1976.12. 9., 19. o.[2] HL C 140., 1979.6. 5., 173. o.[3] HL C 227., 1979. 10. 9., 31. o.[4] HL L 291., 1969.11.19., 9. o.--------------------------------------------------MELLÉKLETAZ ÉLELMISZER-UTÁNZÓ MODELLANYAGOKKAL VÉGZETT KIOLDÓDÁSI VIZSGÁLATOK ALAPVETŐ SZABÁLYAIA kioldódás élelmiszer-utánzó modellanyagokkal történő meghatározását a melléklet I. fejezetében szereplő modellanyagok felhasználásával és a melléklet II. fejezetében előírt vizsgálati feltételek mellett kell elvégezni.I. FEJEZETÉlelmiszer-utánzó modellanyagok1. Általános eset: olyan műanyagok és műanyag tárgyak, amelyek rendeltetésszerűen érintkezésbe kerülnek az élelmiszerek valamennyi fajtájávalA vizsgálatokat az alábbiakban felsorolt összes modellanyaggal el kell végezni, mindegyik esetében új mintát véve a műanyagból vagy műanyag tárgyból:- desztillált víz vagy annak megfelelő minőségű víz (= "A" modellanyag),- 3 % (m/V)-os ecetsav vizes oldata (= "B" modellanyag),- 15 % (V/V)-os etanol vizes oldata (= "C" modellanyag),finomított olívaolaj [1]; ha az elemzési módszerrel összefüggő technikai okokból más modellanyagok használata szükséges, az olívaolajat szintetikus trigliceridek keverékével [2] vagy napraforgóolajjal kell helyettesíteni (= "D" modellanyag).2. Különleges eset: műanyagok és műanyag tárgyak, amelyek rendeltetésszerűen egyetlen élelmiszerrel vagy élelmiszerek meghatározott csoportjával kerülnek érintkezésbe.A vizsgálatokat:- kizárólag azon modellanyagok felhasználásával kell elvégezni, amelyeket a 2. cikk (3) bekezdésében említett lista az élelmiszer vagy élelmiszercsoport számára alkalmasnak minősít,- ha az élelmiszer vagy élelmiszercsoport nem szerepel az előző francia bekezdésben említett listán, akkor az 1. pontban jelzett azon modellanyag vagy -anyagok kiválasztásával kell elvégezni, amelyek leginkább megfelelnek az élelmiszer vagy élelmiszercsoport kioldóképességének.II. FEJEZETVizsgálati feltételek (időtartam és hőmérséklet)1. A kioldódási vizsgálatokat úgy kell elvégezni, hogy a táblázatban megadott időtartamokból és hőmérsékletekből ki kell választani azokat, amelyek a leginkább megfelelnek a vizsgálandó műanyagok és műanyag tárgyak szokásos vagy várható érintkezési feltételeinek.2. Ha a műanyagot vagy műanyag tárgyakat rövid időközönként többször kívánják felhasználni a táblázat első oszlopában megadott különböző érintkezési feltételekkel, akkor a kioldódást úgy kell meghatározni, hogy az anyagot vagy tárgyat egymás után alá kell vetni a 2. oszlopban előírt valamennyi megfelelő vizsgálati feltételnek, ugyanazt a modellanyagot használva.3. Ha a műanyag vagy műanyag tárgy azonos vizsgálati idő esetén magasabb hőmérsékleten megfelel a vizsgálati feltételeknek, akkor a vizsgálatot alacsonyabb hőmérsékleten nem kell megismételni.Ha a műanyag vagy műanyag tárgy azonos vizsgálati hőmérséklet esetén hosszabb idő alkalmazása mellett megfelel a vizsgálati feltételeknek, a vizsgálatot rövidebb idő alkalmazásával nem kell megismételni.4. Ha a műanyag vagy műanyag tárgy bármilyen érintkezési idővel vagy hőmérséklettel felhasználásra kerülhet, kizárólag a 10 napos, 40 oC-os hőmérsékleten és a kétórás, 70 oC-os hőmérsékleten történő vizsgálatokat kell elvégezni, mivel ezek hagyományosan a legszigorúbbaknak tekinthetők.A D modellanyag (finomított olívaolaj vagy annak helyettesítői) használata esetén kizárólag a 10 napos, 40 oC-os hőmérsékleten történő vizsgálatot kell elvégezni.5. Ha megállapítható, hogy a táblázatban előírt feltételek mellett történő vizsgálatok elvégzése a műanyagon vagy műanyag tárgyon olyan fizikai vagy más változásokat okoz, amelyek az adott anyag vagy termék szokásos vagy előrelátható használati feltételei mellett nem fordulnak elő, a kioldódási vizsgálatokat az adott esetnek inkább megfelelő feltételek mellett kell elvégezni.TÁBLÁZATA tényleges használat során előforduló érintkezési feltételek alapján választható vizsgálati feltételek (idő [t] és hőmérséklet [T])Tényleges használat során előforduló érintkezési feltételek | Vizsgálati feltételek |1 | 2 |1.Érintkezési idő: t > 24 óra1.1. T ≤ 5 oC | 1.2. 5 oC < T ≤ 40 oC [3] |10 nap 5 oC-os hőmérsékleten | 10 nap 40 oC-os hőmérsékleten |2.Érintkezési idő: két óra = t = 24 óra2.1. T = 5 oC | 2.2. 5 oC < T = 40 oC |2.3. T > 40 oC | 24 óra 5 oC-os hőmérsékleten |24 óra 40 oC-os hőmérsékleten | A nemzeti jogszabályoknak megfelelően |3.Érintkezési idő: t < két óra3.1. T = 5 oC | 3.2. 5 oC < T = 40 oC |3.3. 40 oC < T = 70 oC | 3.4. 70 oC < T = 100 oC |3.5. 100 oC < T = 121 oC | 3.6. T > 121 oC |Két óra 5 oC-os hőmérsékleten | Két óra 40 oC-os hőmérsékleten |Két óra 70 oC-os hőmérsékleten | Egy óra 100 oC-os hőmérsékleten |30 perc 121 oC-os hőmérsékleten | A nemzeti jogszabályoknak megfelelően |[1] A finomított olívaolaj jellemzői:- jódszám (Wijs) = 80–88,- törésmutató 25 oC-os hőmérsékleten = 1,4665–1,4679,- savasság (olajsav %-ában kifejezve) = legfeljebb 0,5 %,- peroxidszám (oxigén-milliegyenértékében kifejezve 1 kg olajra vonatkoztatva) = legfeljebb 10.[2] A szabványos szintetikus triglicerid-keverék jellemzői megfelelnek a K. Figge cikkében leírtaknak: "Food cosmet. Toxicol" 10 (1972) 815.[3] Olyan élelmiszerekkel érintkezésbe kerülő műanyagok és műanyag tárgyak esetében, amelyekre 20 °C-nál alacsonyabb tartósítási hőmérsékletet ír elő a jelölés vagy a szabályozás, vizsgálati feltételként 10 napot és 20 °C-os hőmérsékletet kell választani.--------------------------------------------------


title: A Tanács 2004/7/EK irányelve (2004. január 20.) a végrehajtási hatáskör megadása és az eltérések elfogadására vonatkozó eljárás tekintetében a közös hozzáadottértékadó-rendszerre vonatkozó 77/388/EGK irányelv módosításáról

text:
09/2. kötet          HU                                  Az Európai Unió Hivatalos Lapja                                                     7
32004L0007
L 27/44                                             AZ EURÓPAI UNIÓ HIVATALOS LAPJA                                                2004.1.30.
                                                     A TANÁCS 2004/7/EK IRÁNYELVE
                                                               (2004. január 20.)
             a végrehajtási hatáskör megadása és az eltérések elfogadására vonatkozó eljárás tekintetében a közös
                           hozzáadottértékadó-rendszerre vonatkozó 77/388/EGK irányelv módosításáról
AZ EURÓPAI UNIÓ TANÁCSA,                                                          intézkedésnek a végső fogyasztás stádiumában fizetendő
                                                                                adó összegére gyakorolt hatása, globálisan történik úgy,
tekintettel az Európai Közösséget létrehozó szerződésre, és külö-                 hogy hivatkoznak azon makrogazdasági előrejelzésekre,
nösen annak 93. cikkére,                                                          amelyek a hozzáadottérték-adóból származó közösségi
                                                                                saját forrásokkal kapcsolatos intézkedés valószínű hatására
tekintettel a Bizottság javaslatára,                                              vonatkoznak.
tekintettel az Európai Parlament véleményére (1),                          (7)    Mivel hiányzik egy olyan mechanizmus, amely a
                                                                                77/388/EGK irányelv végrehajtását szabályozó kötelező
tekintettel az Európai Gazdasági és Szociális Bizottság                           intézkedések elfogadását teszi lehetővé, ezért tagállamon-
véleményére (2),                                                                  ként változik az említett irányelvben megállapított szabá-
                                                                                lyok alkalmazása.
mivel:
                                                                           (8)    A belső piac működésének javítása érdekében elengedhe-
(1)    A tagállamok forgalmi adóra vonatkozó jogszabályainak                      tetlen a jelenlegi hozzáadottértékadó-rendszer egységesebb
       összehangolásáról – közös hozzáadottértékadó-rendszer:                     alkalmazását biztosítani. A jelenlegi szabályok helyes vég-
       egységes adóalap-megállapítás – szóló, 1977. május 17-i                    rehajtását biztosító intézkedések elfogadására vonatkozó
       77/388/EGK tanácsi irányelv (3) 27. és 30. cikke olyan eljá-               eljárás bevezetése e tekintetben jelentős előrelépést jelen-
       rásokat állapít meg, amelyek azt eredményezhetik, hogy az                  tene.
       eltéréseket a Tanács hallgatólagosan veszi tudomásul.
                                                                           (9)    Ezen intézkedéseknek különösen a határokon átnyúló ügy-
(2)    Az átláthatóság és a jogbiztonság érdekében kívánatosabb                   letek kettős adóztatásának problémájával kell foglalkoz-
       annak biztosítása, hogy a 77/388/EGK irányelv 27. vagy                     niuk, amely annak következtében fordulhat elő, hogy a
       30. cikke alapján engedélyezett minden eltérésről a Bizott-                tagállamok eltérően alkalmazzák a 77/388/EGK irányelv
       ság javaslata alapján a Tanács kifejezett határozatot hoz-                 termékértékesítés és szolgáltatásnyújtás teljesítési helyét
       zon.                                                                       szabályozó rendelkezéseit.
(3)    Ezért egy adott időszak lejártával el kell törölni a Tanács         (10)   Minden egyes végrehajtási intézkedés alkalmazási körének
       hallgatólagos jóváhagyásának lehetőségét.                                  korlátozottnak kell azonban maradnia, mivel a
                                                                                77/388/EGK irányelvben megállapított rendelkezések tisz-
(4)    Annak biztosítása érdekében, hogy az eltérésre vonatkozó                   tázását szolgálja anélkül, hogy attól eltérne.
       kérelmet benyújtó tagállam ne maradjon bizonytalan
       abban a tekintetben, hogy a Bizottság válaszként milyen             (11)   Bár a végrehajtási intézkedések alkalmazási köre korláto-
       intézkedés megtételét tervezi, határidőket kell megállapí-                 zott, ezen intézkedéseknek költségvetési hatásuk is van,
       tani, amelyeken belül a Bizottságnak a Tanács elé kell ter-                ami egy vagy több tagállam esetében jelentős is lehet.
       jesztenie az engedélyezésre vonatkozó javaslatát, vagy a
       kifogásait ismertető közleményét.
                                                                           (12)   Az ilyen intézkedéseknek a tagállamok költségvetésére
                                                                                gyakorolt hatása indokolja, hogy a Tanács fenntartja a
(5)    Annak érdekében, hogy a tagállamok jobban nyomon                           jogot a 77/388/EGK irányelv végrehajtási hatáskörének
       követhessék kérelmük feldolgozását, a Bizottságot köte-                    gyakorlására.
       lezni kell, hogy mihelyt a kérelem elbírálásához általa szük-
       ségesnek tartott minden információ a rendelkezésére áll,
       értesítse a kérelmező tagállamot, és a kérelmet eredeti nyel-       (13)   Tekintettel a tervezett intézkedések korlátozott alkalmazási
       ven továbbítsa a többi tagállamnak.                                        körére, a 77/388/EGK irányelvet végrehajtó intézkedéseket
                                                                                a Tanács egyhangúlag, a Bizottság javaslata alapján fogadja
(6)    A 77/388/EGK irányelv 27. cikke (1) bekezdésének máso-                     el.
       dik mondata azt hangsúlyozza, hogy annak értékelése,
       vajon elhanyagolható mértékű-e az egyszerűsítő                      (14)   A Közösség a Szerződés 5. cikkében megfogalmazott szub-
                                                                                szidiaritás elvével összhangban intézkedéseket fogadhat el,
                                                                                mivel a fenti okok miatt ezen irányelv céljait a tagállamok
(1) 2003. december 16-i vélemény (a Hivatalos Lapban még nem tették
    közzé).
                                                                                egyedül eljárva nem tudják kielégítő módon elérni, és ezért
(2) 2003. október 30-i vélemény (a Hivatalos Lapban még nem tették                azokat közösségi szinten jobban meg lehet valósítani,. Az
    közzé).                                                                       említett cikkben megfogalmazott arányosság elvével össz-
(3) HL L 145., 1977.6.13. A legutóbb a 2003/92/EK irányelvvel                     hangban, ezen irányelv nem lép túl azon, ami az említett
    (HL L 260., 2003.10.11., 8. o.) módosított irányelv.                          célok eléréséhez szükséges.
 ---pagebreak--- 8                   HU                               Az Európai Unió Hivatalos Lapja                                          09/2. kötet
(15)   A 77/388/EGK irányelvet ezért ennek megfelelően módo-           3. A 30. cikk helyébe a következő rendelkezés lép:
       sítani kell,
                                                                          „30. cikk
                                                                          Nemzetközi megállapodások
ELFOGADTA EZT AZ IRÁNYELVET:
                                                                          (1) A Tanács, a Bizottság javaslatára egyhangúlag eljárva, bár-
                                                                          mely tagállamot felhatalmazhatja arra, hogy harmadik ország-
                                                                          gal vagy nemzetközi szervezettel olyan megállapodást kössön,
                              1. cikk                                     amely ezen irányelvtől eltéréseket tartalmazhat.
A 77/388/EGK irányelv a következőképpen módosul:                          (2) Az ilyen megállapodást megkötni kívánó tagállam kérel-
                                                                          met küld a Bizottsághoz, és megad számára minden szüksé-
1. A 27. cikkben az (1), (2), (3) és (4) bekezdés helyébe a követ-        ges információt. Ha a Bizottság úgy ítéli meg, hogy nem ren-
   kező bekezdések lépnek:                                                delkezik minden szükséges információval, a kérelem
                                                                          beérkezésétől számított két hónapon belül felveszi a kapcso-
   „(1) A Tanács, a Bizottság javaslatára egyhangúlag eljárva, bár-       latot az érintett tagállammal, és meghatározza, hogy milyen
   melyik tagállamot felhatalmazhatja arra, hogy ezen irányelv            kiegészítő információra van szüksége. Amint a Bizottság úgy
   rendelkezéseitől eltérő különös intézkedéseket vezessen be az          véli, hogy a kérelem elbírálásához általa szükségesnek tartott
   adókivetés egyszerűsítésére, vagy az adókijátszások és adóki-          minden információ a rendelkezésre áll, egy hónapon belül
   kerülések egyes fajtáinak megakadályozására. Az adókivetés             értesíti a kérelmező tagállamot, és a kérelmet eredeti nyelven
   egyszerűsítésére szolgáló intézkedések a végső fogyasztás stá-         továbbítja a többi tagállamnak.
   diumában begyűjtött tagállami adóbevétel teljes összegét csak
   jelentéktelen mértékben befolyásolhatják.                              (3) A (2) bekezdés utolsó mondatában említett értesítéstől
                                                                          számított három hónapon belül a Bizottság benyújtja a
   (2) Az (1) bekezdésben említett intézkedéseket bevezetni               Tanácshoz a megfelelő javaslatot vagy a kifogásait ismertető
   kívánó tagállam kérelmet küld a Bizottsághoz, és megad szá-            közleményt, ha ellenzi a kért eltérést.
   mára minden szükséges információt. Ha a Bizottság úgy ítéli
   meg, hogy nem rendelkezik minden szükséges információval,              (4) Minden esetben a (2) és (3) bekezdésben ismertetett eljá-
   a kérelem beérkezésétől számított két hónapon belül felveszi           rásnak a kérelem Bizottsághoz való beérkezésétől számított 8
   a kapcsolatot az érintett tagállammal, és meghatározza, hogy           hónapon belül be kell fejeződnie.”
   milyen kiegészítő információra van szüksége. Amint a Bizott-
   ság úgy véli, hogy a kérelem elbírálásához általa szükségesnek
   tartott minden információ a rendelkezésére áll, egy hónapon
   belül értesíti a kérelmező tagállamot, és a kérelmet eredeti
   nyelven továbbítja a többi tagállamnak.                                                           2. cikk
   (3) A (2) bekezdés utolsó mondatában említett értesítéstől          Ez az irányelv az Európai Unió Hivatalos Lapjában való kihirdetését
   számított három hónapon belül a Bizottság benyújtja a               követő huszadik napon lép hatályba.
   Tanácshoz a megfelelő javaslatot vagy a kifogásait ismertető
   közleményt, ha ellenzi a kért eltérést.
   (4) Minden esetben a (2) és (3) bekezdésben ismertetett eljá-                                     3. cikk
   rásnak a kérelem Bizottsághoz való beérkezésétől számított 8
   hónapon belül be kell fejeződnie.”
                                                                       Ennek az irányelvnek a tagállamok a címzettjei.
2. A XVII. cím a következő 29a. cikkel egészül ki:
   „29a. cikk                                                          Kelt Brüsszelben, 2004. január 20-án.
   Végrehajtási intézkedések                                                                             a Tanács részéről
                                                                                az elnök
   A Tanács, a Bizottság javaslatára egyhangúlag eljárva, elfogadja
   az ezen irányelv végrehajtásához szükséges intézkedéseket.”                                             C. McCREEVY